[{"text_idx": "#000008", "text": "3. Tecstil crog Teithiau Ffoaduriaid."}, {"text_idx": "#000016", "text": "14. Caiff cardiau \u2018hiwire\u2019 \u2013 gitaryddion a beicwyr, Fair Do\u2019s."}, {"text_idx": "#000017", "text": "15. Fflamingo a tsita gwifrwaith a gleiniog ac eliffant a llew wedi\u2019u cerfio o bren, Fair Do\u2019s."}, {"text_idx": "#000021", "text": "Mae\u2019r arddangosfa untro hon yn rhoi cipolwg ar ymgysylltu a\u0302 Chymru gydag undod byd-eang a materion diwylliannol, gwleidyddol a chymdeithasol dros y blynyddoedd."}, {"text_idx": "#000022", "text": "Mae\u2019r arddangosfa\u2019n arddangos treftadaeth undod byd-eang Cymru gyda gwrthrychau sy\u2019n datgelu\u2019r straeon, y cyfraniadau a\u2019r ymgyrchoedd niferus sydd yn cael eu mynegi drwy arteffactau a chelfyddydau gweledol sy\u2019n dod a\u0302\u2019r hanesion hyn yn fyw."}, {"text_idx": "#000023", "text": "Mewn byd sy\u2019n ymddangos mor doredig, mae\u2019n bwysig cofio ein bod yn fwy cysylltiedig nag erioed gan ein gorffennol, ein presennol a\u2019n dyfodol."}, {"text_idx": "#000029", "text": "Cafwyd hyd i\u2019r drymiau Affricanaidd hyn yn y Deml Heddwch, ac rydyn ni eisiau gwybod pa stori oedd ganddyn nhw i\u2019w hadrodd. A fedrwch chi ein helpu ni? Byddem wrth ein boddau yn darllen eich straeon am hanes y drymiau."}, {"text_idx": "#000030", "text": "O ble maen nhw\u2019n dod? Pwy oedd yn berchen arnyn nhw? Sut ddaethon nhw i Gymru? Pa mor hen ydyn nhw?"}, {"text_idx": "#000032", "text": "Gallai glywed synau\u2019r seremoni briodas yn paratoi yn y cefndir, ac ni wnaeth lawer i dawelu ei nerfau."}, {"text_idx": "#000033", "text": "Yn sydyn, teimlodd bresenoldeb wrth ei ochr, ac ymddangosodd ei Wncl Chima gyda gwe\u0302n enfawr ar ei wyneb. Patiodd Amari ar yr ysgwydd ac edrych allan tua\u2019r afon."}, {"text_idx": "#000034", "text": "Roedd Chima wedi cario dau ddrwm gydag ef, a phwyntiodd at y drwm tal gyda nod calonogol. Mae drymiau\u2019n cael eu defnyddio ar draws Affrica i ddathlu pob rhan o fywyd, gan gynnwys priodasau."}, {"text_idx": "#000035", "text": "Dechreuodd Chima symud ei ddwylo\u2019n rhythmig dros y drymiau llai, a chreu curiad a aeth yn gyflymach ac yn gyflymach. Doedd Amari ddim yn gallu helpu gwenu ac ymuno ag ef, ac fe aethon nhw mewn i batrwm cytu\u0302n a chwarae nes i\u2019r haul fachlud."}, {"text_idx": "#000036", "text": "Roedd diwrnod newydd yn agosa\u0301u, a dechrau bywyd newydd i Amari ac Imani."}, {"text_idx": "#000037", "text": "Cyfweliad gydag Eid Ali Ahmed"}, {"text_idx": "#000038", "text": "Mae cysylltiadau rhwng Cymru a Somaliland yn dyddio\u2019n o\u0302l i 1870, pan groesawodd Caerdydd forwyr a gweithwyr dociau o bedwar ban byd. Gydag amcangyfrif o 7,000 o bobl yn byw yn Butetown yn unig, mae\u2019r wlad ar wasgar o Somalia yn un o\u2019r cymunedau sy\u2019n tyfu gyflymaf yng Nghymru."}, {"text_idx": "#000039", "text": "I gyd-fynd a\u0302\u2019r arddangosfa hon am ein cysylltiadau byd-eang, bu Hub Cymru Affrica yn cyfweld ag Eid Ali Ahmed, a gyrhaeddodd Gaerdydd fel ffoadur o Somaliland ym 1987. Dair blynedd yn ddiweddarach, fe helpodd i sefydlu Cyngor Ffoaduriaid Cymru ar yr un diwrnod ag yr oedd Nelson Mandela rhyddhau o\u2019r carchar. Yn fwy diweddar, mae wedi gweithio gydag ymchwilwyr o Brifysgol Caerdydd i fynd i\u2019r afael a\u0302 ro\u0302l cymunedau alltud a masnach anffurfiol wrth ysgogi economi o\u0302l-wrthdaro Somaliland."}, {"text_idx": "#000040", "text": "Gwrandewch ar ein cyfweliad gydag Eid isod:"}, {"text_idx": "#000041", "text": "Os ydych chi wedi ymweld a\u0302\u2019r arddangosfa \u2018Undod Byd-eang: Y Gwrthrychau Sy\u2019n Ein Cysylltu\u2019 neu wedi ei gweld ar-lein, buasem yn gwerthfawrogi eich adborth. Diolch."}, {"text_idx": "#000042", "text": "Y Deml Heddwch ac Iechyd,"}]